૧૧ ઑગસ્ટ, ૨૦૧૮ની સવારે અમેરિકાના ફ્લોરિડા શહેરના કેપ કૈનાવેરલ પાસે અમેરિકી અંતરિક્ષ એજન્સી નાસા પહેલી વખત સૌર મિશન પાર્ક સોલર પ્રોબ થકી સૂર્યની એકદમ નજીક જવાની કોશિશ કરશે. કાર જેવડા મોટા આ યાનને સંયુક્ત લોન્ચ એલાયન્સ ડેલ્ટા -૬ અંતરિક્ષ યાન લઈ જશે. મેરીલેન્ડમાં જૉન્સ હૉપકિન્સ યુનિવર્સિટી એપ્લાઈડ ફિઝિક્સ લેબમાં પાર્કર સોલર પ્રોબની પ્રોજેક્ટ વૈજ્ઞાનિક નિક્કી ફૉક્સ અને મેરીલેન્ડના નાસાના ગોડાર્ડ સ્પેસ ફ્લાઈટ સેન્ટરમાં હિલિઓફિઝિક્સ સાયન્સ ડિવિઝનમાં આસિસ્ટન્ટ નિર્દેશક રહેલા ઍલેક્સ યંગે પાર્કર સૌર પ્રોબનાં લક્ષ્યાંકો અને તેની બનાવટની ટૅક્નિક વિશે ચર્ચા કરી હતી. યંગે કહ્યું કે, અમે દાયકાઓથી સૂર્યનું અધ્યયન કરી રહ્યા છીએ અને હવે ફાઈનલી અમે ત્યાં જઈને સૂર્ય વિશે વધુ જાણકારી મેળવી શકીશું. સૂર્યની સપાટીના ૪૦ લાખ માઈલમાં ચક્કર લગાવીને યાન અમને તેની ગતિવિધિઓ વિશે નવી જાણકારી આપશે જે પૃથ્વી પરના જીવનને પ્રભાવિત કરનારી મુખ્ય અંતરિક્ષ અને મોસમી ઘટનાઓની આગાહી કરવાની અમારી ક્ષમતાઓમાં મહત્ત્વપૂર્ણ યોગદાન આપશે.